《寄李谨之》
明代·蓝智

露下梧桐爽气浮，天低河汉近高楼。西风鼓角凄凉夜，落日山高惨澹秋。

尚忆鹿门堪避世，祇惭燕颔未封侯。海波东去三山远，剑气徒劳望斗牛。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。